gl pt es en gl gl uk es pt en pt en gl es ca gl id es gl pt gl en en eu gl lt pt gl en gl gl gl es en en es es es gl gl gl en es es gl pl pt pt es en pt gl en en gl eu pt en en gl it gl gl nl gl lt es gl gl gl pt gl hu es es en gl gl uk es en es gl gl es gl it gl es pt en pt gl gl gl gl gl en es gl gl gl gl gl gl gl gl gl gl gl gl gl gl gl gl es gl en gl sv es fr gl de es de es gl it gl pt es en en pt es en sv pt es es fr en es gl de pt es gl de en gl en en es es es sv lt gl uk fr pt es uk de en es gl de es gl gl es uk gl gl en gl gl uk gl gl en gl gl en gl es uk gl gl es gl gl gl gl es pt en pt fr es gl ca en gl es gl gl gl es gl gl es gl it gl nb gl en
Youtubeiras chega á sexta edición co obxectivo de ensanchar a comunidade creadora en galego
photo_camera Técnicos de Normalización Lingüística de concellos como Santiago, Teo, Ames ou A Baña. EP
Youtubeiras, proxecto organizado polos servizos de normalización lingüística de once concellos, das tres universidades galegas e da Deputación da Coruña co obxectivo de fomentar a creación no Youtube en galego con temáticas e formatos diversos, así como promover e visibilizar os diferentes perfís de persoas xeradoras de contidos na Rede, chega neste 2022 á súa sexta edición co obxectivo de ensanchar a comunidade creadora. Para acadar esta meta, recuperarase a presencialidade no encontro creativo e nas xornadas en centros educativos ao tempo que se reestruturarán as categorías dos Premios Youtubeiras.
"Nos últimos cinco anos, o Proxecto Youtubeiras impulsou unha comunidade creadora na Rede en galego que non deixou de medrar ao abeiro dunha iniciativa que é xa unha realidade consolidada grazas ao compromiso de todas as institucións participantes, que amosan unha implicación inequívoca co idioma, coas novas linguaxes dixitais e cos novos camiños que se abren para a nosa lingua", sinalou Socorro García Conde, como representante do proxecto Youtubeiras, nunha rolda de prensa celebrada hoxe en Santiago de Compostela, e na que tamén participaron María López, concelleira de Lingua e Mocidade do Concello de Teo; e de Gumersindo Feijoo, vicerreitor de Transformación Dixital e Innovación da Universidade de Santiago de Compostela.
"En cada edición o noso propósito é visibilizar e achegarlle ao proxecto as novas caras que están presentes nas redes. Desta volta, procuramos sumar persoas de todas as idades que poidan facer vídeos con habelencias concretas en ámbitos de todo tipo, que compartan vídeotitoriais  para resolver problemas do día a día”, sinalou García Conde, antes de engadir que "é un perfil que se quere incorporar á comunidade youtubeira para que compartan  os seus coñecementos e manteñan canles desta natureza".
🌟 A sexta edición de #youtubeiras vén de presentarse nunha rolda de prensa na Facultade de Ciencias da Comunicación - @usc 🌟
👉Queres coñecer as novidades? 💾 Entra en https://t.co/wYdEoFuO4K e coñece en primicia todo o que vai vir!
🤘A nosa é unha rede, rede! 🤘 pic.twitter.com/MBOtMZhpvv
— Youtubeiras (@youtubeiras) June 1, 2022
Ese tipo de perfil que se pretende impulsar nesta edición incorporarase a unha iniciativa novidosa  que se levará a cabo dende a organización: un catálogo de youtubeiras e youtubeiros. Tratararase dun grande escaparate dixital que terá como obxectivos favorecer a visibilidade a través da web (www.youtubeiras.gal) e das redes sociais do proxecto, propiciar unha comunidade máis consolidada e ofrecerlle ao público un lugar de referencia na búsqueda de contigo dixital en galego.
PARA REDE, A NOSA. Pola súa banda, María López encargouse de desvelar o lema para esta sexta edición: Para rede, a nosa. "Con este lema, forte e enérxico, simbolízase a seguridade e máis o orgullo de termos unha rede de creadoras e creadores que xeran contidos en Youtube, mais tamén noutras plataformas: Twitter, Facebook, Instagram, TikTok ou Twitch. Así está a medrar a presenza da nosa lingua nos novos formatos, conectando con novas xeracións e chegando a outros espazos imprescindibles para o futuro", sinalou López, quen tamén destacou que Youtubeiras actúa como un "elemento normalizador da nosa fala” e de "divulgación da nosa cultura".
Para fomentar e fortalecer o sentimento de comunidade, tras os dous últimos anos de pandemia, Youtubeiras recuperará a presencialidade nalgunhas das súas actividades de convivencia, intercambio e formación. Adiantouno así Gumersindo Feijoo, en representación da USC, quen sinalou que a primeira delas será o encontro creativo: a Megacolab, dinamizado por Gingko. Trátase dunha xornada de creación colectiva entre youtubeiros/as. Celebrarase o sábado 18 de xuño en horario de 11 a 14 horas e de 16 a 19 horas no Espazo Apego, en Santiago de Compostela. Para asistiren, as persoas interesadas deben inscribirse antes do 16 de xuño a través da páxina web de Youtubeiras, xa que as prazas son limitadas.
A seguinte das actividades terá lugar o 21 de setembro ao vivo na canle de Youtube do proxecto. Será unha conversa en liña titulada Unicornios e linguas non hexemónicas na Rede, coa participación das canles Canal Malaia (Catalunya), PlayPresta (Asturies), Iruñe @ARKKUSO (País Vasco) e Youtube en galego. Xa en decembro, celebrarase un obradoiro formativo impartido pola asesora fiscal Paloma López Retorta, de Cifras Asesoría. Neste obradoiro, analizaranse claves de facturación, declaracións fiscais, o traballo por conta propia e as fórmulas de declaración dos ingresos acadados en Youtube.
Reestruturación dos Premios Youtubeiras
Na rolda de prensa anunciouse ademais a publicación das bases dos VI Premios Youtubeiras –que xa se poden consultar na páxina web www.youtubeiras.gal–, que inclúe dúas grandes novidades neste 2022. A primeira é que se permitirán a participación de canles cun único vídeo publicado, a diferenza da edición do ano pasado que limitaba a concorrencia a quen tivese como mínimo cinco vídeos. Os vídeos han estar publicados a partir do 22 de outubro do 2021.
Os Premios reestruturan, ademais, as súas categorías. Contarase cun total de oito apartados: youtubeira/o, canle, vídeo, youtubeira/o revelación, premio á calidade lingüística, pioneiro, rede e premio do público. As persoas gañadoras dos sete primeiros recibirán 1.000 euros, mentres que no último caso a dotación económica ascenderá aos 500 euros. Así, os Premios Youtubeiras repartirán un total de 7.500 euros. O prazo de inscrición para competir no concurso abrirá o 27 de setembro e finalizará o 25 de novembro.
Presentado el taller de empleo compartido entre Cospeito, Castro de Rei y Outeiro de Rei
Residentes de un colegio mayor acosan a sus vecinas al grito de "sois unas putas ninfómanas"
Cambios en Educación: dimite el director xeral de Formación Profesional
El alcalde de Rábade apremia a Renfe a suprimir el paso a nivel donde fue arrollado un conductor
La quesería chantadesa Airas Moniz recupera la mantequilla para hacer conservas
El Híper Froiz de Carril das Flores es el supermercado más barato de la ciudad de Lugo
Vivir en un portal: "Si me diesen la Risga, me iría a una pensión y no dormiría en la calle"
Casetas casi al precio de un piso
Muere en el Hula uno de los dos heridos en un accidente registrado en Abadín
Muere el conductor de una furgoneta en Rábade tras ser arrollado por el tren
Presentado el taller de empleo compartido entre Cospeito, Castro de Rei y Outeiro de Rei
Residentes de un colegio mayor acosan a sus vecinas al grito de "sois unas putas ninfómanas"
Cambios en Educación: dimite el director xeral de Formación Profesional
El alcalde de Rábade apremia a Renfe a suprimir el paso a nivel donde fue arrollado un conductor
La quesería chantadesa Airas Moniz recupera la mantequilla para hacer conservas
Carlos Saura será galardonado con el Goya de Honor 2023
Fuxan os Ventos, as estrelas de honra dos Martín Códax na noite de Grande Amore
Galicreques ofrecerá más de 60 funciones e incorpora obras destinadas a los adultos
Javier Varela: "Fago dun policía que, como bo galego, ten as súas teorías"
Marica Campo e Melania Cruz, "agradecidas" polos premios da Cultura Galega
Marica Campo, Melania Cruz y Gayoso, entre los galardonados con los Premios da Cultura Galega
Lorenzo Silva: "He vendido y cobrado la saga de Bevilacqua 6 veces para una serie"
Rocío Cortés Galdo 03/oct./22
Xoán Guerreiro: "Parecíame que os viaxeiros de tren se sentían como me sentía eu"